ປະທານາທິບໍດີ ໂອບາມາ ຂອບໃຈ ພວກທະຫານ ທີ່ປະຕິບັດການໃນອີຣັກ (ເບິ່ງວີດີໂອ)
ທ່ານ​ໂອ​ບາ​ມາຈະໄດ້ເວົ້າເຖິງ ​ຄວາມ​ເສຍສະຫຼະທີ່​ຊາວ​ອາ​ເມຣິກັນ ​ໄດ້​ປະຕິບັດ​ມາ​ໃນ​ລະຫວ່າງ​ສົງຄາມ​​ໃນ​ອີຣັກ​ ເປັນ​ເວລາ​ເກືອບ​ເກົ້າປີ​ນັ້ນ.
ເມື່ອວັນພຸດມື້ນີ້ ປະທານາທິບໍດີ ບາຣັກ ໂອບາມາ ກໍາລັງຢ້ຽມຢາມຄ້າຍທະຫານແຫ່ງນຶ່ງ ໃນລັດ North Carolina ທາງພາກຕາເວັນອອກສຽງໃຕ້ຂອງສະຫະລັດບ່ອນທີ່ທໍານຽບ ຂາວກ່າວວ່າ ທ່ານຈະໄປຂອບອົກ ຂອບໃຈພວກທະຫານທີ່ໄດ້ປະຕິບັດໜ້າທີ່ຢູ່ໃນອີຣັກ ທ່ານ Jay Carney ໂຄສົກທໍານຽບຂາວກ່າວວ່າ ທ່ານໂອບາມາຈະໄດ້ເວົ້າເຖິງຄວາມເສຍ ສະຫຼະທີ່ຊາວອາເມຣິກັນໄດ້ປະຕິບັດມາໃນລະຫວ່າງສົງຄາມໃນອີຣັກເປັນເວລາເກືອບເກົ້າ ປີນັ້ນ ຂະນະດຽວກັນກໍຍັງຍຶດໝັ້ນສືບຕໍ່ມີຄວາມສໍາພັນກັນລະຫວ່າງສະຫະລັດແລະອີຣັກ ຕໍ່ໄປຂ້າງໜ້າ ທ່ານ ຄາເນເອີ້ນການຖອນທະຫານສະຫະລັດອອກຈາກອີຣັກພາຍໃນວັນທີ່ 31 ເດືອນ ທັນວາຈະເຖິງນີ້ວ່າເປັນ “ຊ່ວງເວລາທີ່ສໍາຄັນທີ່ສຸດ” ແລະທ່ານກ່າວຕໍ່ໄປວ່າ ການຢ້ຽມຢາມ ຄ້າຍ Fort Bragg ຂອງທ່ານໂອບາມາຄັ້ງນີ້ ນັບວ່າເປັນໂອກາດແຫ່ງຄວາມຊົງຈໍາກ່ຽວ ກັບວ່າ ເລຶ່ອງສົງຄາມຢູ່ອີຣັກນັ້ນ ເປັນບັນຫາໃຫຍ່ຂະໜາດໃດຢູ່ທີ່ສະຫະລັດ ທ່ານ Nouri al-Maliki ນາຍົດລັດຖະມົນຕີອີຣັກ ຄາດວ່າຈະຮ່ວມເດີນ ທາງໄປກັບທ່ານ ໂອບາມາ ໃນຂະນະທີ່ທ່ານສືບຕໍ່ການຢ້ຽມຢາມສະຫະລັດຢູ່ນັ້ນ ເມື່ອວັນອັງຄານວານນີ້ ທ່ານ ນາຍົກ ມາລິກີ ໄດ້ຂໍເຊື້ອເຊີນຢ່າງ ເປີດເຜີຍຕໍ່ບັນດາບໍລິສັດຕ່າງຂອງສະຫະລັດເພື່ອ ຊ່ວຍສ້າງສາບູລະນະ ປະເທດຊາດຂອງທ່ານຄືນໃໝ່ ທ່ານໄດ້ບອກສະພາການຄ້າວ່າ ມັນບໍ່ແມ່ນແຕ່ພວກນາຍພົນເທົ່ານັ້ນ ທີ່ໄດ້ເອົາບົດບາດ ການນໍາພາໃນອະນາຄົດນະຄອນຫຼວງແບກແດດ ແຕ່ກົງກັນຂ້າມແລ້ວ ຈະແມ່ນພວກຜູ້ ນໍາບໍລິສັດໃຫຍ່ໆ ແລະວົງການທຸລະກິດ ນອກນີ້ແລ້ວ ທ່ານ ມາລິກີ ກ່າວອີກວ່າ ພວກເຈົ້າໜ້າທີ່ອີຣັກ ຍັງບໍ່ພໍໃຈກ່ຽວກັບຈໍານວນ ບໍລິສັດສະຫະລັດຢູ່ໃນອີຣັກ ແລະຕ້ອງການໃຫ້ບໍລິສັດສະຫະລັດຫລາຍຂື້ນກວ່ານີ້